b'\n_START_ARTICLE_\nKari Stefansen\n_START_SECTION_\nUtdanning og yrkesliv\n_START_PARAGRAPH_\nStefansen ble cand.polit. i sosiologi ved Universitetet i Oslo med hovedoppgaven Kj\xc3\xa6restepar: om kj\xc3\xa6rlighetsidealer og kj\xc3\xa6rlighetspraksis i parforholdets ulike faser i 1998 og ph.d. samme sted i 2011 med avhandlingen Foreldreskap i sm\xc3\xa5barnsfamilien: Klassekultur og sosial reproduksjon. Hun var forsker III ved H\xc3\xb8gskolen i Oslo 1998-2004 og ved Nasjonalt kunnskapssenter om vold og traumatisk stress 2004\xe2\x80\x932005. Stefansen jobbet deretter som forskningsassistent ved NOVA 2004-2006 og var stipendiat samme sted 2006-2008. Hun var forsker II ved NOVA fra 2008 til 2017, og fikk i 2017 opprykk til forsker I. _NEWLINE_Stefansen hadde en bistilling ved Nasjonalt kunnskapssenter om vold og traumatisk stress fra 2017 til 2019. Hun har ogs\xc3\xa5 jobbet i Barne-, likestillings- og inkluderingsdepartementet som utredningsleder for Ungdommens maktutredning. Utvalget, som var ledet av Trond-Viggo Torgersen, leverte sin rapport om ungdom, makt og medvirkning den 13. desember i 2011._NEWLINE_Stefansen forsker p\xc3\xa5 familie, foreldreskap, seksuell vold, Statens Barnehus og vold i n\xc3\xa6re relasjoner. Hun er en av tre ledere for voldsprogrammet ved NOVA. Fra 2012 til 2016 var hun ansvarlig redakt\xc3\xb8r for tidsskriftet Sosiologi i dag sammen med May-Len Skilbrei, og fra 2017 til 2018 var hun en av tre ansvarlige redakt\xc3\xb8rer for Norsk sosiologisk tidsskrift.\n_START_SECTION_\nFamilie\n_START_PARAGRAPH_\nHun er samboer med professor i sosiologi, Ketil Skogen.'